দাবানলের কবলে অস্ট্রেলিয়া! পুড়ে ছাই একাধিক বাড়ি

ওয়েব ডেস্ক : পৃথিবীর উত্তর গোলার্ধে চলছে শীতের দাপট। কিন্তু দক্ষিণ গোলার্ধে ভয়াবহ অবস্থা। অস্ট্রেলিয়ায় (Australia) তীব্র তাপপ্রবাহের জন্য সৃষ্টি হল দাবানল (Wildfire)। সে দেশের একাধিক জঙ্গল দাবানলে কবলে পড়েছে বলে খবর। তার ফলে একাধিক বণ্যপানীর মৃত্যুর আশঙ্কা করা হচ্ছে। তবে কোনও মানুষের প্রাণহানী হয়েছে কি না, সে বিষয়ে এখনও পর্যন্ত কিছু জানা যায়নি। ভয়াবহ আগুনের জেরে ইতিমধ্যে ১১৯টি বাড়ি পুড়ে ছাই হয়ে গিয়েছে বলে খবর।

এর আগে ২০১৯-২০ সালে ভয়াবহ দাবানলের সৃষ্টি হয়েছিল অস্ট্রেলিয়ায় (Australia)। সেরকমই স্মৃতি ফিরতে চলেছে বলে আশঙ্কা প্রকাশ করেছেন ওয়াকিবহাল মহল। জানা যাচ্ছে, অস্ট্রেলিয়ার রাজ্য ভিক্টোরিয়া (Victoria) আগুনে জ্বলছে বলেই জানা যাচ্ছে। পুড়ে গিয়েছে একাধিক বাড়ি। বিদ্যুৎহীন হয়েছে পড়েছে একাধিক এলাকা। ইতিমধ্যে এই দাবানলকে নিয়ন্ত্রণ করতে জীবনের ঝুঁকি নিয়ে কাজ করে চলেছেন বহু দমকলকর্মী (firemen)।

আরও খবর : গ্রিনল্যান্ড নিয়ে চরম হুমকি ট্রাম্পের! রাশিয়া-চীন কী করবে? শুনুন জয়ন্ত ঘোষালের বিশ্লেষণ

দমকলকর্মীরা জানাচ্ছেন, ভিক্টোরিয়া জুড়ে ৬৭টি জায়গায় আগুন জ্বলছে। তার মধ্যে নিয়ন্ত্রণের বাইরে চলে গিয়েছে ১০ টি। গ্রেট ওটওয়েতেও নতুন করে আগুন ছড়িয়েছে বলে খবর। ফলে সেখানকার স্থানীয়দের দ্রুত এলাকা ছাড়ার পরামর্শ দেওয়া হয়েছে প্রশাসনের তরফে। কান্ট্রি ফায়ার অথরিটি-র প্রধান জেসন হেফারনান বলেছেন, গত ২৪ ঘন্টায় একাধিক জায়গায় আগুন ছড়িয়ে পড়েছে। সেই কারণে স্থানীয় মানুষদের এলাকা থেকে সরে যাওয়ার কথা বলা হয়েছে।

দাবানলের কারণে বিভিন্ন জায়গা বন্ধ করে দেওয়া হয়েছে। সতর্কতার বার্তা দিয়েছেন অস্ট্রেলিয়ার প্রধানমন্ত্রী অ্যান্থনি অ্যালবানেজ (Anthony Albanese)। তিনি বলেছেন, কঠিন সময়ে সাধারণ মানুষের পাশে রয়েছে গোটা দেশ। পাশাপাশি দমকলকর্মীদেরও প্রশংসাও করেছেন তিনি।